标题：1034年
历史纪年
公元1034年，北宋景祐元年
通鉴记载
仁宗体天法道极功全德神文圣武睿哲明孝皇帝景佑元年（辽重熙三年。甲戌，一零三四年）
春，正月，甲子，许京兆府立学，赐《九经》，仍给田五顷。
发江、淮漕米赈京东饥民。
丁卯，侍御史充贺辽正旦使章频卒于辽境。辽主诏有司赙赠，命近侍护丧以归。
戊辰，诏铸“景佑元宝”钱。
丁丑，命翰林学士浦城章得象等五人权知贡举。
壬午，以太常博士滕宗谅为左正言。宗谅，先与刘越同上庄献太后疏请归政者也。
癸未，令：“南省就试进士、诸科十取其二，进士五举年五十、诸科六举年六十、尝经殿试进士三举、诸科五举及尝预先朝御试者，虽试文不合格，毋辄黜，皆以名闻。”自此率以为常。
甲申，以淮南岁饥，出内藏绢二十万下三司，代其岁输。
始置崇政殿说书，命都官员外郎贾昌朝、屯田员外郎赵希言、太常博士王宗道、国子博士杨安国为之，日以二人入侍讲说。初，孙奭出知兖州，帝问谁可代讲说者，奭荐昌朝等，因命中书试说书，至是特置此职以处之。
辛卯，辽主如春水。
是月，赵元昊寇府州。
二月，壬辰朔，权停解州盐池种盐三年，以本池所贮可支十年故也。
辽北院枢密使萧朴，出为东京留守。自太后专制国事，一委弟萧孝先。朴屡言仁德皇后之冤，太后?兼之，故外迁。
乙未，罢书判拔萃科，更不御试。自今幕职、州县官经三考以上，非缘边及川、广、福建者，许应贤良方正能直言极谏等六科；其京朝官至太常博士及进士诸科取解而被黜落者，毋得复应茂才异等三科及武举。用知制诰李淑议也。
先是召知凤翔府、兵部员外郎司马池知谏院，池上表恳辞。帝谓宰相曰：“人皆嗜进，池独嗜退，亦难能也。”加直史馆，复知凤翔。尝有疑狱上谳，大理辄复下，掾属惶恐引咎，池曰：“长吏者，政事所由，非诸君过。”乃独承其罪。有诏勿劾。
辛丑，诏：“礼部贡院，诸科举人，应七举者，更不限年，并许特奏名。”
甲辰，权减江、淮漕米二百万石，候岁丰补之。
戊申，诏麟、府州赈蕃、汉饥民。
三月，开封府判官谢绛言：“蝗亘田野，坌入郛郭，跳掷官寺，井匽皆满，而使者数出，府县监捕驱逐，蹂践田舍，民不聊生。鲁史书螟，《谷梁》以为哀公用田赋，虐取于民。今朝廷敛弛之法，近于廉平，以臣愚所闻，似吏不甚称职而召其变。凡今典城牧民，有颛方面之势，才者掠功取名，以严急为术，或辨伪无实，数蒙奖录；愚者期会簿书，畏首与尾；二者政殊而同归于敝。夫为国在养民，养民在择吏，吏循则民安气和而灾息。愿先取大州邑数十百，诏公卿以下举任守州者，使得自辟属县令长，务求术略，不限资考，然后宽以约束，许便宜从事，期年条上理状，或徙或留，必有功化风迹。如此而沴气不弭，嘉休不至者，未之有也。”
丙子，诏：“御试进士题目书所出，摹印给之，更不许上请。”
戊寅，御崇政殿，试礼部奏名进士。己卯，试诸科。辛巳，试特奏名。已而得进士诸科八百八十三人，特奏名八百五十七人，赐及第、出身。
夏，四月，壬辰，诏：“锁厅举人所试不合格者，除其罪。”始，天禧二年，宰相王钦若请锁厅举人试不合格者，并坐私罪，至是始除之。
甲午，赠故翰林学士、礼部侍郎、知制诰杨亿为礼部尚书，谥曰文。故事，非常任二府及事东宫，则四品无赠官。枢密使王曙言：“亿尝为寇准草奏，请太子亲政，为丁谓所排，不得志而殁。准既赠中书令，亿宜蒙旌贲。”故特赠之。
初，准令亿草奏，曙知其不可，尝劝止。准败，曙取奏草付其妻，缝置夹衣中。及朝廷欲理准旧勋，曙乃出之，其字漫灭，几不可识矣。
丁酉，殿中侍御史庞籍为开封府判官，尚美人遣内侍称教旨，免工人市租。籍言：“祖宗以来，未有美人称教旨下府者。”帝为杖内侍，切责美人，仍诏有司：“自今宫中传命，毋得辄受。”
癸丑。诏置殿中侍御史、监察御史里行。
江东转运使蒋堂言：“窃见诸路武臣知州军者，多是素昧条教。欲乞自今除扼束边陲之处合选任近上武臣外，其馀州改差文资。”帝谕令枢密院，今后差武臣知州军，并须择人。
五月，庚申朔，辽主请暑沿柳湖。
乙丑，以权知开封府程琳为三司使。
先是三司并合田赋沿纳诸名品为一物，琳谓：“借使牛皮、食盐、地钱合为一，谷、麦、黍、豆合为一，易于钩校可也。然后世有兴利之臣，复用旧名增之，是重困民无已时也。”琳又上疏，论“兵在精不在众，河北、陕西军储数匮，而招募不已。其住营一兵之费，可给屯驻三兵，昔养万兵者，今三万矣。愿罢河北、陕西募住营兵，勿复增置，遇阙即选厢军精锐者补之。仍渐徙营内郡，以便粮饷。”帝嘉纳焉。
丁卯，禁民间织锦绣为服。
以秘书丞张宗谊、孙沔并为监察御史里行。沔，会稽人也。
壬申，出内藏库缗钱百万赐三司。
以河南府学为国子监。
壬午，录系囚。
辽太后既摄政，虑辽主年长难制，与枢密使萧孝先谋废立，欲立少子重元，重元以所谋白辽主。辽主用内侍赵安仁策，勒卫兵出宫，召孝先至，谕以太后当废状，孝先震慑不能对。遂收太后符玺，迁于庆州，诛内侍数十族，释孝先等不问。
六月，己丑朔，赐陈州、扬州学田三顷。
壬辰，广东转运司言交州陈公永等六百馀人内附，李德政发兵境上捕逐。诏遣公永等还，仍谕德政抚存之。枢密副使蔡齐言：“蛮去暴归德，请纳之，给以荆湖闲田使自营。今纵去，必不复还旧部，若散入山谷，如后患何！”不听。明年，蛮果为乱。
淮南制置发运使刘承颜献轮扇浴器。同知谏院郭劝言：“此非所宜献，承颜欲以此媚上耳。乞付外毁弃，以戒邪佞。”甲辰，诏还之。
己酉，策试贤良方正能直言极谏太常博士晋江苏绅、才识兼茂明于体用大理寺丞建安吴育、茂才异等宋城张方平及武举人于崇政殿。育所对策入第三等，绅、方平并等四等次，以育为着作左郎、直集贤院、通判湖州，绅为祠部员外郎、通判洪州，方平为校书郎、知昆山县。
闰月，戊午朔，赐杭州学田五顷。
乙丑，府州言赵元昊自正月后数入寇，诏并州部署司严兵备之。
乙亥，毁天下无额寺院。
壬午，罢后苑作所用玳瑁、龟筒，从度支判官谢绛言也。绛又言：“迩来用物滋侈，赐予过制，禁中须索。去年计为缗钱四十五万，自今春至四月，已仅二十万。比诏裁节费用，而有司移文，但求咸平、景德簿书，不存则无所错置。臣以为不若推近及远，递考岁用而裁节之，不必咸平、景德为准也。”又言：“号令数变则亏体，利害偏听则惑聪，请者务欲各行，而守者患于不一。请罢内降，凡诏令皆由中书、枢密院，然后施行。”
甲申，诏：“御试制科举人，自今张幕次于殿庑，仍令大官给食；武举人以别日试之。”从知制诰宋郊言也。
乙酉，以前西京留守推官安福欧阳修为馆阁校勘，枢密使王曙所荐也。
始，钱惟演留守西京，修及尹洙为官属，皆有时名，惟演待之甚厚。修等游饮无节，惟演去，曙继至，数加戒敕，常厉色谓修等曰：“诸君知寇莱公晚年之祸乎？正以纵酒过度耳。”众客皆唯唯，修独起对曰“寇公之祸，以老不知止耳。”曙默然，终不怒，更荐修及洙，置之馆阁，议者贤之。
秋，七月，戊子朔，辽主始亲政，授赵安仁左承宣、监门卫大将军，充契丹汉人渤海内侍都知兼都提点。以耶律玛陆为崇德宫使。玛陆为人，畏慎容物，或有面相陵折者，恬然若弗闻，不臧否人物，故益为辽主所亲狎。
辽主尝与护卫耶律仁先论政事，亟叹其才。仁先以为不世之遇，言无所隐。辽主善之，授为宿直将军。
以太常博士、监察御史里行卫人高若讷为主客员外郎、殿中侍御史里行。
初，命同判司天监杨惟德等以周天星宿度分及占测之术，纂而为书，成三十卷，至是上之，惟德等皆迁官。
以翰林侍读学士范讽为给事中、龙图阁学士，知兖州。讽性倜傥，不拘细行。雅善李迪。常与张士逊议论不合，为中丞，力挤士逊。授吕夷简入相，又合谋废郭后，欲夷简引己置二府，然夷简惮讽，终不敢荐也。讽建议，朝廷当差择能臣，留以代大臣之不称职者，夷简闻而恶之。权三司使公半岁，以疾免；既久不得意，愤激求出。将行，复谓帝曰：“陛下朝无忠臣，一旦纪纲大坏，然后召臣，何益！”夷简愈恶之，故寻被谴黜。
壬辰，辽主如秋山。召东京留守萧朴为南院枢密使，徙封楚王。
己亥，诏：“诸路监司按所部官吏不法者，须密切体访，毋得出榜召人告首。”
乙巳，随州言崇信军节度使钱惟演卒，特赠侍中，官护葬事。惟演始以父归国，故亟显，然自以才能进。尝曰：“韩林学士备顾问，司曲诰，于书一有所不观，何以称职！”官兼将相，阶勋品皆第一，而终不历中书，故常谓人曰：“吾平生不足者，惟不得于黄纸尾押字耳。”
常平仓旧领于司农寺，壬子，始诏诸路转运使与州长吏举所部官专主常平钱粟。既而淮南转运副使吴遵路言：“本路丁口百五十万，而常平钱粟才四十馀万，岁饥不足以救恤。愿自经制，增为二百万，它毋得移用。”许之。
枢密直学士杜衍亦尝建议曰：“豪姓蓄贾，乘时贱收，水旱则稽伏而不出，须其翔踊以牟厚利，而农民贵籴。九谷散于穰岁，百姓困于凶年，盖缘常平仓制度不立，有名而无实。谓宜量州县远近，户口众寡，时其饥熟，取贱出贵，严以赏罚，课责官吏，出纳无壅，增损有宜。公籴未充，则禁争籴以规利者；籴毕而储之，则察其以供军为名而假借者。夫香象珠玑，久藏府库，非衣食之急。若州郡阙无钱，愿斥卖以赐之，补助其乏。”
先是庆州柔远蕃部巡检嵬逋，领兵入夏州界，攻破后桥新修诸堡。是月，赵元昊率万馀众来寇，称报仇。缘边都巡检杨遵、柔远塞监押卢训，以骑七百战于龙马岭，败绩。环庆路都监齐宗矩、走马承受赵德宣、宁州都监王文援之，次节义烽。通事蕃官言蕃部多伏兵，不可过壕，宗矩不听。伏兵发，宗矩被执。久之，以宗矩还。
八月，庚申，徙知定州、龙神卫西厢都指挥使刘平为环庆路副都部署。
帝初擢平主四厢，谓左右曰：“平，所谓诗书之将也。”平在定州，尝建言：“臣前在陕西，见元昊车服僭窃，势且叛矣，宜严备之。”不听。及是，戒平曰：“知卿有将略，故委以边寄，卿其勉之！”加赐钱百万。
资政殿学士、户部侍郎薛奎卒，赠兵部尚书，谥简肃。奎在政府，谋议无所迎避，或时不如志，归，辄叹咤不食，曰：“吾仰惭古人，俯愧后世耳！”尤善知人，范仲淹、庞籍、明镐，自为吏部选人，皆以公辅许之；欧阳修、王拱辰，皆其女婿也。
壬戌，有星孛于张、翼。
登亥，枢密使、吏部侍郎、检校太傅、同平章事王曙卒，赠太保、中书令，谥文康。曙方严简重，有大臣体。常言人臣患不节俭，及贵显，深自抑损。子益恭，以廕为卫尉寺丞，淡于荣利，数解官。曙始参知政事，治第西京，既成，益恭作书陈止足之义，劝曙谢事退居，曙不果去。益恭终父丧，遂以司门员外郎致仕。
甲子，宰臣吕夷简等上表请立皇后。
参知政事宋绶，以帝富于春秋，天下无事，虑燕乐有渐，乃上言：“驭下之道有三：临事尚乎守，当机贵乎断，兆谋先乎密。能守则奸莫由移，能断则邪莫由惑，能密则事莫由变。斯安危之所系，愿陛下念之。至若朝务清夷，深居闲燕，声味以调六气，节宣以顺四时，爱养王躬，使不至伤过，乃保和平，无疆之福也。”
戊辰，帝不豫。
庚午，以王曾为吏部尚书、同平章事、枢密使。
时南京留守推官奉符石介贻赠书曰：“主上即位十有三年，不好游畋，不近声色，恭俭之德，闻于天下。乃正月以来，闻既废郭皇后，宠幸尚美人，宫庭传言渐有失德。自七、八月来，所闻又甚，倡优妇人，朋淫宫内，饮乐无时，圣体因常有不豫，斯不得不为虑也。今变异屡见，人心忧危，白气切霄，凶灾荐岁，此天地神灵所以示戒警也。相公昔作元台，今冠枢府，社稷安危，皆系于相公。当此之时，宜即以此为谏；谏止则已，谏不止则相公宜辞枢衡之任，庶几有以开悟聪听，感动上心。若执管仲不害霸之言，以嗜欲闲事，不欲极争，则遂启成乱阶，恐无及矣。”
辛未，以星变，大赦，避正殿，减常膳，出内藏库钱优赏在京将士。诏辅臣于延和殿合奏事，其诸司事，权令辅臣处分。
壬申，诏：“净妃郭氏出居于外，美人尚氏为道士洞真宫，杨氏别宅安置。长秋之位，不可久虚，当求德门以正内治。”
自郭后废，尚、杨二美人益有宠，每夕侍寝，体为之敝，或累日不进食，中外忧惧，皆归罪二美人。杨太后亟以为言，帝未能去。入内都知阎文应，早暮侍帝，言之不已，帝不胜其烦，乃颔之，文应即命毡车载二美人出。二美人涕泣不肯行，文应搏其颊骂曰：“宫婢，尚何言！”驱使登车；翌日，降是诏。
甲戌，司天言孛星不见。
殿中侍御史庞籍、左司谏滕宗谅，并坐言宫禁事不实，乙酉，出籍为广东转运使，宗谅知信州。
九月，己丑，群臣上表请御正殿，复常膳；表三上，乃从之。
壬辰，群臣上表请双日不视朝，从之。仍诏中书、枢密院，双日有合奏事，亦许便殿请对。
丁酉，帝康复，御正殿，复常膳。
范仲淹知睦州，不半岁，徙苏州。州比大水，民田不得耕，仲淹疏五河，导太湖注之海，募游手兴作。未就，又徙明州。转运使言仲淹治水有绪，愿留以毕其役；庚子，诏仲淹复知苏州。
太子少傅晁迥，既与太清楼宴，复召对延和殿合，问《洪范》雨?勿之应，迥据经以对。忽感疾卒，年八十四。诏罢一日朝，赠太子太保，谥文元。
迥乐易纯固，喜质正经史疑义，标括字类，无一日废学。不喜术数，尝曰：“自然之分，天命也；乐天不忧，知命也；推理安常，委命也。何必逆计未然乎！”
尚、杨二美人出宫后，帝令参知政事宋绶面作诏云：“当求德门，以正内治。”既而左右引寿州茶商陈氏女入宫，帝欲立之为后，绶谏曰：“陛下乃欲以贱者正位中宫，不与前日诏语戾乎？”后数日，枢密使王曾入对，又奏引纳陈氏为不可，帝曰：“宋缓亦如此言。”宰相吕夷简、枢密副使蔡齐相继论谏，兼侍御史知杂事杨偕、同知谏院郭劝复上疏，卒罢陈氏。
甲辰，诏立皇后曹氏，彬之孙女也。郭后废，始聘后入宫。乙巳，命宰相李迪为册礼使，参知政事王随副之，宋绶撰册文，并书册宝。有司奏用冬至日行册礼。监察御史里行孙沔，言庄献三年之丧未除，请终制而后行，秘书丞余靖亦以为言，不报。
壬子，诏名太后所居殿曰保庆宫，自今并以保庆皇太后为称。
冬，十月，己未，辽主驻中会川。
庚申，罢淮南、江、浙、荆湖制置发运使，仍诏：“淮南转运使兼领发运使司事；其制置茶盐矾税，各归逐路转运使司。”
改钱惟演谥曰思。先是太常博士、同知礼院张瑰议：“惟演博学业文，此其所优；贪慕权要，衅生不足，此其所劣。《谥法》，敏而好学曰文，贪以败官曰墨。请谥文墨。”其家诉于朝，诏覆议，以惟演无贪黩状，而晚节率职自新，《谥法》，“追悔前过”，改谥曰思。诏：“自今定谥，须礼院集官众议之。”
己丑，诏：“合门祗候，自今须尚书员外郎、诸司使以上及本路转运使或提点刑狱一员，共七人举之，方许引对。”
赵元昊自袭封，即为反计，多招纳亡命，峻诛杀，以兵法部勒诸羌。始衣白窄衫，毡冠红里、顶，冠后垂红结绶。自号嵬名吾祖，凡六日，、九日则见官属。初制秃发令，元昊先自秃发，及令国人皆秃发，三日不从令，许众杀之。每欲举兵，必率酋豪与猎，有获则下马环坐饮，割鲜而食，各问所见，择取其长。是岁春，始寇西边，杀掠居人，下诏约束之。居国中，僭益甚，私改元曰开运，既逾月，人告以石晋败亡年号也，乃更广运。
母米氏族人山喜，谋杀元昊，事觉，元昊鸩其母，杀之，沉山喜之族于河，遣使来告哀。诏起复，以合门祗候王用中为致祭使，兵部员外郎郭劝为吊赠兼起复官告使。元昊赂遗劝等百万，劝悉拒不受。
癸酉，以净妃、玉京冲妙仙师清悟为金庭教主、冲静元师。美人杨氏听入道，赐名宗妙。并居安和院，仍改赐院名曰瑶华宫。
乙亥，作郊庙《景安》、《兴安》、《佑安》之曲。
辛巳，赐舒州学田五顷。
壬午，命龙图阁待制燕肃、集贤校理李照、直史馆宋祁同按试王朴律准。肃时判太常寺，建言旧太常钟磬皆设色，每三岁亲视，则重饰之。岁即久，所涂积厚，声益不协，故有是命。帝亲阅视律准题其背以属太常。肃等即取钟磬刬涤考击，用律准按试皆合。
十一月，己丑，册皇后。
己酉，诏亲祠郊庙乃用御所制乐章，其有司摄事乐章，令宰臣吕夷简、李迪分撰之。辛亥，诏太常寺：“自今享先农、释奠文宣王、武成王，并用登歌乐，令学士院撰乐章。”
以东上合门使曹琮为卫州团练使。琮兄女为后，礼皆琮主办，于是奏曰：“陛下方以至公厉天下，臣既备后族，不宜冒恩泽，乱朝廷法；族人敢因缘请托者，愿置于理。”时论称之。寻出为环庆路部署、知分阝州。
屯田员外郎张亢者，奎弟也，豪迈有奇节。常通判镇戎军，上言：“赵德明死，其子元昊喜诛杀，势必难制，宜亟防边。”论西北攻守之计，章数十上。帝欲用之，会丁母忧。或传辽聚兵幽、涿间，河北皆惊，十二月，癸酉，命亢为如京使、知安肃军。因入对，曰：“辽人岁享金帛甚厚，惧中国见伐，特张言耳，非其实也。”
赵元昊献马五十匹，求《佛经》一藏；赐之。
己卯，宣庆使、入内都知蓝继宗，以老疾罢为景福殿使、邕州观察使。
监察御史里行孙沔曰：“窃见上封事人同安县尉李安世，辄因狂悖，妄进瞽言，下吏审问。自孔道辅、范仲淹被黜之后，庞籍、范讽置对以来，凡在搢绅，尽思缄默。又虑四方之人不知安世讪上犯颜，将谓安世献忠获罪，自远流传，为议非美。伏望贷以宽恩，特免投窜，使彼偷安之士，永怀内愧之心。”后七日，责沔知潭州衡山县。
沔未有责命时，复上书曰：“去秋以圣体愆和，准双日不坐之请，是则一岁中率无百馀日视事，宰臣上殿奏事，止于数刻，天下万务，得不旷哉！伏愿陛下因岁首正朝之始，霈然下令，诞告多方，每旦恭己，辨色居位，推择大臣，讲求古道，降以温颜，俾之极论。外则逐刺史、县令无状老懦贪残之辈，内则罢公卿大夫不才谄佞诡诞之士。掖庭之中，简去幽旷，官寺之内，抑损重任。教敦于上，民悦于下，皆目前可见之事，惟陛下力行而已。”书奏，再责监永州酒。
历史大事
元昊称制改元
元昊虽然表面上仍向宋朝、辽朝称臣纳贡，但元昊的车马、服饰、仪卫都是按照帝王的规格设计的。元昊的谋臣杨守素上书元昊说：帝王是“神武立功，德威御众，要必建元表岁，以示维新，国家累世经营，规模宏远，犹遵中国旧号，岂足彪炳皇献，昭示区宇？”元昊采纳了杨守素的建议，改显道年号为开运，一个多月后，有人告诉元昊说“开运”是五代时期后晋的亡国年号，于是元昊又下令将“开运”改为“广运”，定本年为广运元年（1034）。
元昊攻府州
起初，元昊派人在宋夏边境地区地势险的三百余处地方修筑城堡，准备召集一些老弱残兵为先锋，元昊主力部队尾随于后，向宋朝发动进攻。但宋朝边境将领率领宋军将元昊的兵马驱逐出了这些城堡。广运元年（1034）、宋景祐元年二月，元昊激怒这些被驱逐的士兵，驱使这些士兵对府州（今陕西府谷）进行了一番大肆掠夺后回到了西夏本土。同年五月，西夏军队又入侵府州，宋仁宗下令并州、代州（今山西代县）宋军严阵以待，西夏军被迫撤离了宋朝领土。
李淑上时政十议
景祐元年（1034）二月，知制诰李淑上时政十议，具体内容为：（1）议国体。刘太后执掌朝政后，宦官、外戚相继专权，应该改变这种局面；（2）议灾旱。连年灾荒，使老百姓背井离乡，是因为朝廷违背天意，是上天对人世间君主和臣民的惩罚；（3）议言事。建议宋仁宗亲政后广开言路，让大臣们畅所欲言，以达到天下大治的目的；（4）议大臣。李淑认为大臣权力太重，削弱了君权，应该改变这一现象；（5）议择官。朝廷应该提拔那些有才能而又有政绩的士大夫作官，罢黜那些年龄大、患病、平唐的官吏；（6）议贡举，（7）议制科。李淑认为科举太滥，应该对举子进行严格考核，笼络一些有真才实学的人做官；（9）议时令，（10）议入阁。指出要改变礼仪紊乱的情况。这些建议是针对刘太后执政时期政治腐政现象而提出的，因而受到了宋仁宗的高度重视。
龙马岭之役
庆州（今甘肃庆阳）西北七十里处的马岭寨（今甘肃庆阳西北）居住着二千余户吐蕃族，他们从来未曾归顺过宋朝，元昊命令这一部落的士兵为前锋，掳掠环州（今甘肃环县）、庆州地区，杀死当地宋朝居民，宋朝下诏予以警告，但元昊根本不予理睬。同时，元昊还派兵修筑白豹城及其附近的城堡（今甘肃华池西北），这些堡寨已进入宋朝领土一百余里，隔断了延州（今陕西延安）与庆州之间的联系。夏广运元年（1034）、宋景祐元年七月，宋朝柔远寨（今甘肃华池）蕃部巡检嵬逋发兵攻破白豹城等堡垒。元昊扬言要报仇雪恨，于是派兵直接侵犯庆州，宋朝沿边都巡检杨遵、柔远寨监押卢训率领七百名骑兵与西夏军队在龙马岭交战。结果宋军大败，环庆路都监齐宋矩、走马承受赵德宣、宁州都监王文率兵增援龙马岭宋军，增援部队到达节义峰时，遭到元昊军队的伏击，齐宋矩被生擒，过了一段时间才被释放回宋。
尚、杨二妃得宠
景祐元年（1034）八月，刘太后去世后，宋仁宗对刘太后所立皇后郭氏极为不满，于是尚、杨二妃开始得宠，为此还废掉了皇后郭氏。此后，尚、杨二人更加肆无忌惮，宋仁宗也更宠爱她们。每每都由尚、杨二人侍候宋仁宗休息，导致宋仁宗身体日益虚弱，甚至一连好几天不思饮食，朝廷内外对此议论纷纷，都归罪于尚氏、杨氏。太后杨氏不得不提醒宋仁宗注意影响，但宋仁宗置之不理，宦官阎文应早晚侍奉仁宗，屡屡进言，宋仁宗很不耐烦。景祐元年（1034）八月，宋仁宗被迫同意将尚、杨二人赶出内宫。尚氏出家为道士，居住洞真宫，杨氏别宅居住。
仁宗立皇后曹氏
皇后郭氏被废后，宰相吕夷简于景祐元年（1034）八月请求宋仁宗册立新皇后。宦官引寿州（今安徽凤台）茶商陈氏之女入宫，宋仁宗也很喜欢陈氏之女，但参知政事宋绶对宋仁宗说：陛下想立卑贱之女为宫中贵人，这是不合礼仪的。几天后，枢密使王曾也劝谏宋仁宗，认为立茶商之女为皇后不太合适。宰相吕夷简、枢密副使蔡齐、杨偕、郭劝等大小官僚也上书宋仁'宗说册立皇后应该谨慎，不可造次。但此时京城之中已谣言四起，传说陈氏之女是其父陈子城通过杨太后的关系接入内宫的，杨太后早巳答应将他的女儿立为皇后等等。宦官阎士良将陈于城的情况调查清楚后，竭力反对宋仁宗娶奴仆之女为皇后，迫使宋仁宗打消了娶陈氏之女的念头。最后选中宋初名将曹彬的孙女为皇后。
范仲淹疏五河
范仲淹因力谏宋仁宗皇后而被贬知睦州（今浙江建德东）后半年，又被任命为苏州（今江苏苏州）知州。范仲淹上任伊始，苏州就遭受到特大洪水灾害，老百姓根本无法耕种田地。景祐元年（1034）九月，范仲淹召募当地游手好闲之徒疏浚五河，引太湖水入海，这一工程尚未完成，范仲淹又被迁知明州（今浙江宁波）。两浙路转运使上书朝廷，说范仲淹治水有方，希望他能继续留任苏州知州，等疏浚五河工程完工后再调离。范仲淹得以留任苏州，完成了治理五河的任务。